Σαρδέλες στον φούρνο με μαντζουράνα από τον Λευτέρη Λαζάρου
Ο Λευτέρης Λαζάρου απογειώνει τις σαρδέλες ψήνοντας τες με μαντζουράνα και φρέσκια ντομάτα στον φούρνο. Ζουμερό αποτέλεσμα, πλούσια νοστιμιά!
700 γρ. μεγάλες σαρδέλες (περίπου 16 τμχ.), καθαρισμένες και φιλεταρισμένες, 60 ml ελαιόλαδο + λίγο ακόμη, για το σερβίρισμα, 150 ml σπιτικός ζωμός λαχανικών, 20 ml χυμός λεμονιού, 5 γρ. αλάτι, 1 κοφτό κουτ. γλυκού φρεσκοτριμμένο πιπέρι, 100 γρ. φρέσκια ντομάτα, σε καρεδάκια, τα φύλλα από 2 κλωνάρια φρέσκια μαντζουράνα (ή ρίγανη), 1-2 κουτ. σούπας πολύ ψιλοκομμένος
Για να φτιάξουμε σαρδέλες στον φούρνο με μαντζουράνα από τον Λευτέρη Λαζάρου, πλένουμε καλά τις σαρδέλες σε τρεχούμενο νερό και τις αφήνουμε να στραγγίξουν.Για το ψήσιμο των σαρδελών, προθερμαίνουμε τον φούρνο στους 180°C.Σε ένα μέτριο ταψάκι (30x40 εκ.) ρίχνουμε το λάδι, τον ζωμό λαχανικών και σταδιακά τον χυμό λεμονιού, δοκιμάζοντας για να δούμε πόσο ξινό θέλουμε το ζουμάκι του φαγητού. Αλατοπιπερώνουμε, ανακατεύουμε τα υγρά με ένα πιρούνι και προσθέτουμε την ντομάτα και τη μαντζουράνα.Ρίχνουμε τις ανοιγμένες σαρδέλες στο ταψί και τις ανακατεύουμε καλά με τα χέρια, να βραχούν παντού. Έπειτα τις στρώνουμε τακτοποιημένες σε μονή στρώση στο ταψί, με το δέρμα προς τα κάτω, φροντίζοντας να είναι σχεδόν καλυμμένες από το υγρό και οι περισσότερες ντομάτες να βρίσκονται από κάτω τους.Ψήνουμε για 7-8 λεπτά το πολύ, μέχρι η σάρκα τους να ασπρίσει (όχι να ροδίσει, γιατί θα στεγνώσει).Τις μοιράζουμε στα πιάτα. Σουρώνουμε το ζουμί (κρατάμε την ψιλοκομμένη ντομάτα στην άκρη) και το χτυπάμε σε πολυκόφτη.Περιχύνουμε τις σαρδέλες, ρίχνουμε και τις ντομάτες που αφήσαμε στην άκρη, ραντίζουμε με λίγο ελαιόλαδο, πασπαλίζουμε με τον μαϊντανό και σερβίρουμε αμέσως.
Σαρδέλα,Light